钦定古今图书集成/理学汇编/文学典/第056卷 > 章八元
## 钦定古今图书集成/理学汇编/文学典/第056卷 > 章八元

按《全唐诗话》，八元，睦州人，登大历进士第。八元题慈
恩塔云：“七层突兀在虚空，四十门开面面风。却怪鸟
飞平地上，自惊人语半天中。回梯暗踏如穿洞，绝顶
初攀似出笼。落日凤城佳气合，满城春树雨濛濛。”或
云：元白见其诗曰：“不谓严维出此。”弟子高仲武云：“八
元尝于邮亭偶题数句，盖激元楚以辞家。维大异之”，
遂亲指喻。数年充赋擢第。至如“雪晴山脊见，沙浅浪
痕交。”得山水状貌也。